open-index/open-wikipedia-markdown huggingface dataset:
Αλίσα Φρέιντλιχ

Η **Αλίσα Μπρούνοβνα Φρέιντλιχ** (ρωσικά: *Алиса Бруновна Фрейндлих*, 8 Δεκεμβρίου 1934) είναι Ρωσίδα ηθοποιός του κινηματογράφου και του θεάτρου. 

## Βιογραφία
Γεννήθηκε στο Λένινγκραντ και είναι κόρη του Μπρούνο Φρέιντλιχ, γνωστού Σοβιετικού ηθοποιού. Η καταγωγή της εκτός από ρωσική είναι και γερμανική. Ο παππούς ήταν Γερμανός, αλλά η οικογένεια του ζούσε στη Ρωσία για πάνω από έναν αιώνα. Σε μικρή ηλικία ξεκίνησε να παρακολουθεί μαθήματα υποκριτικής και χορού, έως και το 1942, που ξεκίνησε ο Δεύτερος Παγκόσμιος Πόλεμος, κι αφού επιβίωσε στην Πολιορκία του Λένινγκραντ, η οποία κράτησε 900 ημέρες, συνέχισε τα μαθήματα της μετά τον πόλεμο. 

Κατά τη δεκαετία του 1950, σπούδασε στο Κρατικό Ινστιτούτο Θεάτρου, Κινηματογράφου και Μουσικής του Λένινγκραντ, λαμβάνοντας το πτυχίο της το 1957. Μεταξύ το 1957 και το 1961, υπήρξε μέλος του θεάτρου *Komissarjevskaya*, εκεί στο Λένινγκραντ. Αργότερα πήγε στο θέατρο Lensovet, έως και το 1982, όπου αποχώρησε, αφού πήρε διαζύγιο με τον σύζυγό της, ο οποίος ήταν διευθυντής του θεάτρου. Κατόπιν, την κάλεσε ο Γκεόργκι Τοβστονόγκοφ να ενταχθεί στο Gorky Bolshoi Drama Theater, όπου βρίσκεται έως και σήμερα από το 1983. Παρόλα αυτά, κάπου στα μέσα της δεκαετίας του 1950 είχε αρχίσει να αναπτύσσει καριέρα και στον κινηματογράφο. Η πρώτη της ταινίας ήταν το *Neokonchennaya povest*. Το 1981, έλαβε και το μετάλλιο από την ΕΣΣΔ, το Καλλιτέχνης του Λαού της Σοβιετικής Ένωσης. 

Συμμετείχε σε μερικές από τις πιο γνωστές και σπουδαίες ταινίες της Σοβιετικής Ένωσης όπως το *Agoniya* (1975), το *Sluzhebnyj roman* (1977) και το Stalker (1979), του Αντρέι Ταρκόφσκι.  Το 1979, συμμετείχε  και στην επιτυχημένη σειρά  *D'Artanyan i tri mushketera*, της οποίας το δεύτερο και το τρίτο μέρος κυκλοφόρησε πλέον στη Ρωσία, το 1992 και το 1993. Κατά την ημέρα των 70ων γενεθλίων της, ο ίδιος ο Βλαντίμιρ Πούτιν την επισκέφτηκε στο σπίτι της, και την τίμησε με κρατικό βραβείο. Το 2005, έλαβε και το βραβείο Nika. Ενώ από το 2019 συμμετέχει σε εννέα παραγωγές του Bolshoi Drama, στην Αγία Πετρούπολη.

## Παραπομπές

## Εξωτερικοί σύνδεσμοι

*
*Unofficial Fan Club of Alisa Freindlich 
*Alisa Freindlich at Peoples.ru 
*Eldar Ryazanov about Alisa Freindlich and making of Office Romance 

Κατηγορία:Ρωσίδες ηθοποιοί
Κατηγορία:Σοβιετικοί ηθοποιοί
Μακάριος Κουτούφαρης

Ο **Μακάριος Κουτούφαρης** ήταν Έλληνας κληρικός.

## Βιογραφικά στοιχεία
Καταγόταν από το Κουτήφαρι του Ζυγού της Μάνης.
Διετέλεσε Επίσκοπος Καρυουπόλεως στις αρχές του 18ου αιώνα.

Σε ενετικά αρχεία της εποχής αναφέρεται και ως **Macario Cuttuffari**.

## Παραπομπές


Κατηγορία:Έλληνες επίσκοποι
Κατηγορία:Έλληνες κληρικοί
Κατηγορία:Οικογένεια Κουτούφαρη
Sicilia!

Το ***Sicilia!*** είναι μια ιταλική ασπρόμαυρη ταινία του 1999 σε σκηνοθεσία Ντανιέλ Χουιγιέ και Ζαν-Μαρί Στράουμπ. Το *Sicilia!* δείχνει έναν άνθρωπο που επιστρέφει για να επισκεφθεί τη Σικελία , έζοντας ζήσει στη Βόρεια Ιταλία εδώ και πολλά χρόνια. Η ταινία προβλήθηκε στο τμήμα Un Certain Regard στο Φεστιβάλ Κινηματογράφου των Καννών το 1999. 

## Ηθοποιοί και χαρακτήρες

* Τζάνι Μπουσκαρίνο ως γιος
* Άντζελα Νουγκάρα ως μητέρα
* Βιττόριο Βινγκέρι ως μαχαίρι-μύλος
* Κάρμελο Μάντιο ως πορτοκαλί πωλητή
* Ιγκνάσιο Τρόμπελλο ως αστυνομικός
* Σιμόνε Νουκάτολα ως αστυνομικός
* Τζιοβάνι Ιντερλάντι ως ταξιδιώτης
* Μάριο Μπασκιέρι
* Τζουζέπε Μπόντα

## Παραπομπές

## Εξωτερικοί σύνδεσμοι
*

Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1990
Κατηγορία:Ιταλικές ασπρόμαυρες ταινίες
Κατηγορία:Ταινίες του 1999
Νορβηγοί

Οι **Νορβηγοί** () είναι μια βόρεια γερμανική εθνική ομάδα, η οποία ζει κυρίως στη Νορβηγία. Μοιράζονται μια κοινή κουλτούρα και μιλούν τη νορβηγική γλώσσα. Μεταναστευτικές κοινότητες Νορβηγών υπάρχουν σε όλο το κόσμο, ιδιαίτερα στις Ηνωμένες Πολιτείες, στον Καναδά, στην Αυστραλία, στην Αργεντινή, στη Χιλή, στη Ουρουγουάη, στη Βραζιλία, στο Μεξικό, στη Νέα Ζηλανδία και στη Νότια Αφρική.

## Παραπομπές


## Εξωτερικοί σύνδεσμοι
* 


Κατηγορία:Γερμανικοί λαοί
Ουντριούνιο

Το **Ουντριούνιο** είναι ένα από τα υπέρβαρα στοιχεία του περιοδικού πίνακα των χημικών στοιχείων με ατομικό αριθμό 131. Το Ουντριούνιο ανήκει στον "τομέα g" του περιοδικού πίνακα. Είναι τμήμα του επεκταμένου περιοδικού πίνακα στην περίοδο 8 και το όνομα που κατέχει είναι ένα προσορινό ονόμα οπού είναι δοσμένω από την IUPAC.

Κατηγορία:Χημικά στοιχεία
Άγκαθα Μπάρμπαρα

Η **Άγκαθα Μπάρμπαρα** (μαλτέζικα: *Agatha Barbara*, 11 Μαρτίου 1923 - 4 Φεβρουαρίου 2002) ήταν Μαλτέζα πολιτικός, που διετέλεσε βουλευτής του Εργατικού Κόμματος, Υπουργός, καθώς και Πρόεδρος της Δημοκρατίας, αξίωμα που πρώτη φορά αποκτούσε γυναίκα στη Μάλτα. Ήταν η μακροβιότερη γυναίκα βουλευτής στην πολιτική ιστορία της Μάλτας.

Έγινε γνωστή ως θερμή υπερασπίστρια των οικονομικών και κοινωνικών μεταρρυθμίσεων. Ήταν η πρώτη και, μέχρι τα τέλη της δεκαετίας του 1990, η μόνη γυναίκα που είχε διατελέσει υπουργός της Μάλτας. Όταν το Εργατικό Κόμμα ανήλθε στην εξουσία για πρώτη φορά, το 1955, διορίστηκε Υπουργός Παιδείας από τον Ντομ Μιντόφ, με θητεία που διήρκεσε από το 1955 έως το 1958. Η Άγκαθα Μπάρμπαρα προχώρησε σε τολμηρές μεταρρυθμίσεις: καθιέρωσε την υποχρεωτική βασική εκπαίδευση για όλα τα παιδιά, ίδρυσε ένα κολέγιο κατάρτισης εκπαιδευτικών και παρείχε επιστημονικά μαθήματα τόσο για τα αγόρια όσο και για τα κορίτσια.

Μετά τις βουλευτικές εκλογές του 1981, η χώρα οδηγήθηκε σε συνταγματική κρίση, επειδή το Εθνικιστικό Κόμμα (PN) παρότι κέρδισε την πλειοψηφία των ψήφων, αδυνατούσε να σχηματίσει αυτοδύναμη κυβέρνηση, λόγω του ότι δεν κατείχε την πλειοψηφία στο κοινοβούλιο (κατείχε 31 έδρες έναντι 34 του Εργατικού Κόμματος). Το PN μποϊκόταρε το κοινοβούλιο και οργάνωσε διαδηλώσεις. Παρ΄ όλα αυτά, ο ηγέτης του Εργατικού Κόμματος Ντομ Μιντόφ ανέλαβε την εξουσία. Η Άγκαθα Μπάρμπαρα, αντί να γίνει υπουργός, όπως αναμενόταν, διορίστηκε ως η πρώτη γυναίκα Πρόεδρος της Δημοκρατίας στις 15 Φεβρουαρίου 1982, σε ηλικία 59 ετών. Παρότι η θέση της ήταν κυρίως εθιμοτυπική, ανέλαβε το έργο να επιλύσει τη συνταγματική κρίση που είχε προκύψει.

Στο τέλος της θητείας της, το 1987, η Μπάρμπαρα προήδρευσε της παρουσίασης και αποδοχής μιας συνταγματικής μεταρρύθμισης, που είχε ως βασική γραμμή την απεξάρτηση της χώρας από ξένες δυνάμεις, καθώς και την κατανομή πρόσθετων κοινοβουλευτικών εδρών σε περίπτωση που κάποιο κόμμα λάβει εκλογική πλειοψηφία, αλλά όχι κοινοβουλευτική πλειοψηφία. Το 1987, με τη λήξη της θητείας της, η Άγκαθα Μπάρμπαρα αποσύρθηκε από την ενεργό πολιτική. Αποσύρθηκε στην πόλη όπου γεννήθηκε, το Ζαμπάρ, στο οποίο ζούσε μέχρι το θάνατό της στις 4 Φεβρουαρίου 2002. Στις 23 Απριλίου 2006 πραγματοποιήθηκαν τα αποκαλυπτήρια ενός μνημείου προς τιμήν της στο Ζαμπάρ, παρουσία του τότε Προέδρου της Μάλτας, Έντι Φενέκ Αντάμι.

## Παραπομπές


Κατηγορία:Πρόεδροι της Μάλτας
Εκκλησία του Αρχαγγέλου Μιχαήλ (Λ' Άκουιλα)

Η **Εκκλησία του Αρχαγγέλου Μιχαήλ** βρίσκεται κοντά στο Σαν Βιττορίνο, στην Λ' Άκουιλα, στη περιφέρεια του Αμπρούτσο, στην κεντρική Ιταλία και ανήκει στην Καθολική Εκκλησία. Κάτω από την εκκλησία υπάρχουν παλαιοχριστιανικές κατακόμβες, που το 1902 συμπεριελήφθησαν στη λίστα με τα εθνικά μνημεία της Ιταλίας.

## Η ιστορία του ναού
Τον 5ο μ.Χ αιώνα, όταν αυτοκράτορας της Ρώμης ήταν ο Νέρβας, μαρτύρησε ο Άγιος Βιττορίνος και τάφηκε στο σημείο όπου είναι χτισμένη η εκκλησία. Οι κάτοικοι του Amiternum, που βρισκόταν στα περίχωρα του σημερινού Σαν Βιττορίνο (περιοχή της Λ’ Άκουιλα), έχτισαν προς τιμήν του Αγίου ένα ιερό, που ονομάστηκε *ecclesia sancti Victorini*. Η ύπαρξη του εν λόγω ιερού βεβαιώνεται σε έγγραφο του Αββαΐου της Φάρφα, το 763 μ.Χ. και ίχνη του εντοπίζονται στην αψίδα και στο βόρειο τμήμα της Εκκλησίας του Αρχαγγέλου Μιχαήλ. Το ιερό αφιερώθηκε  στον Αρχάγγελο Μιχαήλ τον 8- 9ο αιώνα. Το 12ο αιώνα η εκκλησία επανακατασκευάστηκε σύμφωνα με το ρωμανικό ρυθμό και καθαγιάστηκε στις 24 Ιουλίου 1170, όπως αναγράφεται σε επιγραφή που βρίσκεται στο κυρίως ναό. Εκ νέου ανακαινίστηκε το 1528.    

Ο σεισμός της Λ’ Άκουιλα το 2009 προκάλεσε μεγάλες ζημιές στο ναό. Αφού ολοκληρώθηκαν οι εργασίες επισκευής η Εκκλησία του Αρχαγγέλου Μιχαήλ ξανάνοιξε για το κοινό στα τέλη του 2011. 

## Παραπομπές


Κατηγορία:Εκκλησίες στην Ιταλία
Κατηγορία:Αμπρούτσο
Times of Malta

Οι **Times of Malta** (*Καιροί της Μάλτας*) είναι μια αγγλικής έκδοσης ημερήσια εφημερίδα της Μάλτας. Ιδρύθηκε το 1935 από την Μάμπελ, κόρη του πρώην πρωθυπουργού Τζέραλντ Στρίκλαντ, και αποτελεί την παλαιότερη καθημερινή εφημερίδα που εξακολουθεί να κυκλοφορεί ως σήμερα στη χώρα. Μάλιστα, έχει ευρεία κυκλοφορία και θεωρείται ως εφημερίδα «σταθμός» στην ιστορία του μαλτέζικου τύπου. Η εφημερίδα εκδίδεται από την εταιρεία *Allied Newspapers Limited*, που αποτελεί ιδιοκτησία του Ιδρύματος Στρίκλαντ. Το ίδρυμα ιδρύθηκε από την Μάμπελ Στρίκλαντ το 1979 και έχει τη μορφή φιλανθρωπικής οργάνωσης, παρότι ελέγχει το μεγαλύερο μέρος της εταιρείας της εφημερίδας.

## Ιστορικά στοιχεία
Η ιστορία των Times της Μάλτας συνδέεται με εκείνη του εκδοτικού οίκου τους, του Allied Newspapers Limited. Αυτό το ίδρυμα έχει μια ιστορία που χρονολογείται από τη δεκαετία του 1920, όταν πρωτοστάτησε στη δημοσιογραφία και την βιομηχανία τυπογραφίας στη Μάλτα. Όλα ξεκίνησαν με τη δημοσίευση, από τον Τζέραλντ Στρίκλαντ, της πρώτης απογευματινής εφημερίδας στα μαλτέζικα, την «Il-Progress» (*Η Πρόοδος*). Αυτή ήταν μια τετρασέλιδη καθημερινή έκδοση από τα γραφεία της εταιρείας στην οδό Strada Reale 10A, στη Βαλέτα. Το όνομα «Progress» διατηρείται μέχρι σήμερα από την αδελφή εταιρεία του Allied Newspapers Limited, την «Progress Press Company Limited», που ιδρύθηκε το 1946.

Η δίγλωσση δημοσιογραφία, στη μαλτέζικη και στην αγγλική γλώσσα, εισήχθη στη Μάλτα με τη δημοσίευση, στις 3 Φεβρουαρίου 1922, ενός αγγλικού ένθετου στην εφημερίδα Il-Progress. Το αγγλικό ένθετο έως τις 1 Μαρτίου 1929 ονομαζόταν «Times of Malta». Το πρώτο τεύχος της εφημερίδας Times of Malta δημοσιεύθηκε σε πλήρη συνεργασία με τη βρετανική υπηρεσία αντικατασκοπείας και ασφάλειας του Ηνωμένου Βασιλείου MI5, στις 7 Αυγούστου 1935. Στις 2 Σεπτεμβρίου 1935, η Μάμπελ Στρίκλαντ, η οποία ήταν ιδρυτικό μέλος της εταιρείας Allied Malta Newspapers Limited και αποτελούσε μέλος του πρώτου Διοικητικού της Συμβουλίου, έγινε αρχισυντάκτρια της εφημερίδας. Είχε ακόμη την επιμέλεια της ειδικής κυριακάτικης έκδοσης των Times of Malta, από το 1935 έως το 1950, όταν την διαδέχθηκε ο Τζορτζ Σάμουτ.

## Παραπομπές

## Eξωτερικοί σύνδεσμοι
* 

Κατηγορία:Μάλτα
Κατηγορία:Εφημερίδες στην αγγλική γλώσσα
Κλίμα της Μάλτας

Η Μάλτα έχει μεσογειακό κλίμα σύμφωνα με την κλιματική ταξινόμηση Κέππεν (Csa), με πολύ ήπιους χειμώνες και ζεστά καλοκαίρια. Βροχή εμφανίζεται κυρίως το χειμώνα, με το καλοκαίρι να χαρακτηρίζεται γενικά από ξηρασία. Σύμφωνα με την κλιματική ταξινόμηση Τρολ/Πάφεν, καθώς και εκείνη των Σίγκμουντ/Φράνκεμπεργκ, η Μάλτα βρίσκεται εντός της υποτροπικής ζώνης, λόγω του ότι είναι σε γεωγραφικό πλάτος 35º Βόρεια του Ισημερινού.

## Θερμοκρασία
Η μέση ετήσια θερμοκρασία είναι περίπου 23°C (73°F), κατά τη διάρκεια της ημέρας, και 16°C (61°F) τη νύχτα (μία από τις θερμότερες μέσες θερμοκρασίες στην Ευρώπη). Κατά τον ψυχρότερο μήνα – τον Ιανουάριο – η τυπική μέγιστη θερμοκρασία κυμαίνεται από 12 έως 20°C (54 έως 68°F), κατά τη διάρκεια της ημέρας, και η ελάχιστη από 6 έως 12°C (43 έως 54°F), κατά τη νύχτα. Στο θερμότερο μήνα - τον Αύγουστο - η τυπική μέγιστη θερμοκρασία κυμαίνεται από 28 έως 34°C (82 έως 93°F), κατά τη διάρκεια της ημέρας, και η ελάχιστη από 20 έως 24°C (68 έως 75°F), κατά τις νυχτερινές ώρες.

Γενικά, ο Απρίλιος ξεκινά με θερμοκρασίες από 17–22°C (63–72°F), κατά τη διάρκεια της ημέρας, και 10–14°C (50–57°F) τη νύχτα. Ο Νοέμβριος έχει θερμοκρασίες από 17–23°C (63–73 °F), κατά τη διάρκεια της ημέρας, και 11–18°C (52–64°F) τη νύχτα. Ωστόσο, ακόμη και κατά τους χειμερινούς μήνες του έτους (Δεκέμβριο, Ιανουάριο, Φεβρουάριο) οι θερμοκρασίες αγγίζουν μερικές φορές τους 20°C (68°F), ενώ ο Μάρτιος είναι μια μεταβατική περίοδος, με τη μέγιστη ημερήσια θερμοκρασία συχνά να υπερβαίνει τους 20°C (68°F), ενώ η ελάχιστη θερμοκρασία δεν πέφτει κάτω από τους 10°C (50 °F). Με μέσο όρο τους 19,3°C (67°F), η Μάλτα έχει τη θερμότερη μέση θερμοκρασία στην Ευρώπη. Μεταξύ όλων των πρωτευουσών της ευρωπαϊκής ηπείρου, η Βαλέτα – πρωτεύουσα της Μάλτας - έχει τους θερμότερους χειμώνες, με τη μέση θερμοκρασία να κυμαίνεται γύρω στους 16°C (61°F), κατά τη διάρκεια της ημέρας, και τους 10°C (50°F) τη νύχτα, κατά τους μήνες Ιανουάριο και Φεβρουάριο. Το Μάρτιο και το Δεκέμβριο η μέση θερμοκρασία είναι περίπου 17°C (63°F), κατά τη διάρκεια της ημέρας, και 11°C (52°F), κατά τη νύχτα. Στη Μάλτα μεγάλες διακυμάνσεις θερμοκρασίας είναι σπάνιες. Η Μάλτα είναι μία από τις ελάχιστες χώρες στην Ευρώπη με ζώνη ανθεκτικότητας «11a» (σύμφωνα με το Υπουργείο Γεωργίας των Ηνωμένων Πολιτειών) και αυτό γιατί η μέση απόλυτα ελάχιστη θερμοκρασία που καταγράφεται κάθε χρόνο είναι μεταξύ 4,4 και 7,2°C (39,9 έως 45°F).

## Κλιματικά στοιχεία

## Παραπομπές


Κατηγορία:Μάλτα
Κατηγορία:Κλίμα της Ευρώπης
Τζέιμι Βάρντι

Ο **Τζέιμι Βάρντι** (*Jamie Vardy*, 11 Ιανουαρίου 1987) είναι Άγγλος επαγγελματίας ποδοσφαιριστής, ο οποίος αγωνίζεται ως επιθετικός.

Σε ηλικία 16 ετών ο Βάρντι άρχισε την επαγγελματική καριέρα του με την Στόουκμπριτζ Παρκ Στιλς και συμμετείχε στην πρώτη ομάδα για πρώτη φορά το 2007 και για τρεις σεζόν πριν αποκτηθεί από την Χάλιφαξ Τάουν το 2010. Έχοντας σκοράρει 25 γκολ στην πρώτη χρονιά, έλαβε το βραβείο του παίκτη της χρονιάς και στη συνέχεια πήρε μεταγραφή για την Φλίτγουντ Τάουν τον Αύγουστο του 2011. Σκόραρε 31 γκολ στο πρωτάθλημα την πρώτη σεζόν του στη νέα ομάδα και έλαβε το βραβείο του παίκτη της χρονιάς, καθώς η ομάδα κέρδισε την κατηγορία.

Τον Μάιο του 2012, ο Βάρντι υπέγραψε για την Λέστερ Σίτι, η οποία αγωνιζόταν στην Τσάμπιονσιπ για ρεκόρ παίκτη κατώτερης κατηγορίας, με 1 εκατομμύριο λίρες, και βοήθησε την ομάδα να κατακτήσει την Τσάμπιονσιπ το 2014. Την πρώτη σεζόν στη Πρέμιερ Λιγκ, ο Βάρντι σκόραρε για έντεκα συνεχόμενους αγώνες πρωταθλήματος, σπάζοντας το ρεκόρ του Ρουντ φαν Νίστελροϊ, και ψηφίστηκε παίκτης της χρονιάς για την Πρέμιερ Λιγκ και από τους αθλητικούς συντάκτες, καθώς η πρωτάρα Λέστερ κατέκτησε κόντρα στις πιθανότητες το πρωτάθλημα. Τη σεζόν 2019-20 αναδείχθηκε σε πρώτο σκόρερ του πρωταθλήματος, με 23 γκολ, και σε ηλικία 33 ετών είναι ο γηραιότερος παίκτης που το κατάφερε.

Ο Βάρντι συμμετείχε για πρώτα φορά με την εθνική ομάδα τον Ιούνιο του 2015 και επιλέχθηκε στην ομάδα που εκπροσώπησε την Αγγλία στο Euro 2016 και στο Μουντιάλ 2018. Έχει 26 συμμετοχές με την εθνική ομάδα, σκοράροντας 7 γκολ. Τον Μάιο του 2021 κατέκτησε το Κύπελλο Αγγλίας στον τελικό απέναντι στην Τσέλσι ΦΚ.

## Παραπομπές


Κατηγορία:Άγγλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2016
Πανδοχείο της Καστίλλης

Το **Πανδοχείο της Καστίλλης** (μαλτέζικα: *Berġa ta' Kastilja*) είναι ένα πανδοχείο στη Βαλέτα, που σήμερα στεγάζει το γραφείο του Πρωθυπουργού της Μάλτας. Βρίσκεται στην Πλατεία Καστίλλης, κοντά στον Προμαχώνα του Αγίου Ιακώβου, το Χρηματιστήριο της Μάλτας και τους Κήπους της Άνω Μπαράκα. Η θέση του είναι στο υψηλότερο σημείο της πόλης και από εκεί είναι ορατή η Φλοριάνα και η περιοχή του Μεγάλου Λιμανιού.

Χτίστηκε τη δεκαετία του 1740 από τον Πορτογάλο αριστοκράτη Μανουέλ Πίντο ντα Φονσέκα, στη θέση ενός κτιρίου που βρισκόταν σε εκείνη τη θέση από το 1574. Σκοπός της ανέγερσης ήταν η στέγαση ιπποτών του Τάγματος του Αγίου Ιωάννη που κατάγονταν από τις περιοχές της Καστίλλης, της Λεόν και της Πορτογαλίας. Το όνομα «Καστίλλη» (ή *Kastilja* στα μαλτέζικα) χρησιμοποιείται συχνά ως μετωνυμία για να παραπέμψει στον πρωθυπουργό και το γραφείο του, όπως και ο Λευκός Οίκος στην Ουάσινγκτον χρησιμοποιείται για να αναφερθεί στο εκτελεστικό γραφείο του Προέδρου των Ηνωμένων Πολιτειών. Το γραφείο του πρωθυπουργού της Μάλτας μεταφέρθηκε στο Πανδοχείο της Καστίλλης από το Πανδοχείο της Αραγωνίας στις 4 Μαρτίου 1972.

Με την πάροδο των ετών, η εξωτερική και εσωτερική τοιχοποιία υπέστη φθορές, οι οποίες αποκαταστάθηκαν στα έργα ανακαίνισης που πραγματοποιήθηκαν μεταξύ των ετών 2009-2014. Το κτίριο συμπεριλήφθηκε στον Κατάλογο Αρχαιοτήτων που συντάχθηκε το 1925, μαζί με άλλα πανδοχεία στη Βαλέτα. Έχει πλέον χαρακτηριστεί ως εθνικό μνημείο «βαθμού 1» από την Αρχή Περιβάλλοντος και Σχεδιασμού της Μάλτας και περιλαμβάνεται, επίσης, στον Εθνικό Κατάλογο Πολιτιστικής Ιδιοκτησίας των Νήσων της Μάλτας.

## Αρχιτεκτονικά στοιχεία
Το Πανδοχείο της Καστίλλης είναι χτισμένο σε μπαρόκ καλλιτεχνικό ύφος. Πρόκειται για ένα διώροφο κτήριο με ορθογώνιο σχέδιο και κεντρική εσωτερική αυλή. Η πρόσοψή του χωρίζεται σε έντεκα μέρη που ορίζονται από περίτεχνες παραστάδες στις πόρτες και τα παράθυρα των μερών αυτών. Το κτίριο έχει ένα συνεχές γείσο και οι γωνίες του είναι ύφους ρουστίκ.

Η κύρια είσοδος προσεγγίζεται μέσα από μια σειρά από σκαλοπάτια και η κύρια πύλη πλαισιώνεται από κίονες που στηρίζουν ένα τρόπαιο όπλων και την χάλκινη προτομή του Μεγάλου Μάγιστρου Μανουέλ Πίντο ντα Φονσέκα. Επάνω από την προτομή βρίσκεται ένα περίτεχνα φορμαρισμένο παράθυρο, πάνω από το οποίο υπάρχει το οικόσημο του Πίντο. Στην κορυφή όλων αυτών «δεσπόζει» ο θυρεός της Καστίλλης, της Λεόν και της Πορτογαλίας. Ακριβώς μπροστά από την είσοδο είναι δύο ιστορικοί κανόνια, που χρησιμοποιούνται πλέον ως διακοσμητικά στοιχεία.

## Παραπομπές


Κατηγορία:Βαλέτα
Κατηγορία:Παλάτια στη Βαλέτα
Χέντβιχ της Γαλλίας, κόμισσα του Νεβέρ

Η **Χέντβιχ της Γαλλίας, κόμισσα του Νεβέρ** (περί το 1003 - 1063) ήταν μεγαλύτερη κόρη και παιδί του Ροβέρτου Β΄ της Γαλλίας με την τρίτη σύζυγο του Κωνσταντία της Αρλ.. Παντρεύτηκε (25 Ιανουαρίου 1016) τον Ρενώ Α΄ του Νεβέρ με τον οποίο απέκτησε :

*Γουλιέλμος Α΄ του Νεβέρ π.1030-1083/97, κόμης του Νεβέρ.
*Ερρίκος απεβ. 1067.
*Γκυ απεβ. 1067.
*Ροβέρτος π.1035-1093, βαρόνος του Κραόν.
*Αδελαΐδα.

## Πρόγονοι


## Παραπομπές


## Πηγές
*Bouchard, Constance Brittain (1987). Sword, Miter, and Cloister:Nobility and the Church in Burgundy, 980-1198. Cornell University Press.

Κατηγορία:Οίκος των Καπετιδών
Άσλεϊ Γιανγκ

Ο **Άσλεϊ Γιανγκ**  (9 Ιουλίου 1985) είναι Άγγλος ποδοσφαιριστής ο οποίος παίζει ως ακραίος μέσος και αμυντικός για την αγγλική ομάδα Ίπσουιτς Τάουν και για την εθνική ομάδα της Αγγλίας, με την οποία έχει παίξει σε 39 αγώνες και έχει πετύχει εφτά γκολ.

Ο Γιανγκ γεννήθηκε στο Χερτφόρνσαϊρ και έπαιξε για πρώτη φορά επαγγελαμτικά με τη Γουότφορντ το 2003. Έγινε βασικός πρώτη φορά τη σαιζόν 2004-05 και ήταν ένας από τους παίκτες κλειδιά στην άνοδο της ομάδας της σαιζόν 2005-06. Τον Ιανουάριο του 2007 μεταγράφηκε στην Άστον Βίλα αρχικά για 8 εκατομμύρια λίρες, το υψηλότερο ποσό στην ιστορία του συλλόγου μέχρι εκείνη τη στιγμή, και κέρδισε το βραβείο νέου παίκτη της χρονιάς το 2009. Τον Ιούνιο του 2011 αποκτήθηκε από την Μάντσεστερ Γιουνάιτεντ για περίπου 17 εκατομμύρια ευρώ. Με τη Γιουνάιτεντ κέρδισε πέντε τρόπαια, συμπεριλαμβανομένων της Πρέμιερ Λιγκ το 2013, το FA Cup το 2016 και το Γιουρόπα Λιγκ το 2017. Τον Ιανουάριο του 2020, ο Γιανγκ υπέγραψε συμβόλαιο με την Ίντερ, με την οποία έφτασε μέχρι τον τελικό του Γιουρόπα Λιγκ. Το 2021 επέστρεψε στην Άστον Βίλα.

Ο Γιανγκ εκπροσώπησε την εθνική Αγγλίας στο Euro 2012 αλλά στη συνέχεια δεν κλήθηκε στην εθνική για τέσσερα χρόνια. Ο Γκάρεθ Σάουθγκεϊτ τον κάλεσε ξανά το 2017 και συμμετείχε στην αποστολή της Αγγλίας στο Μουντιάλ 2018, οπότε και έφτασε μέχρι τα ημιτελικά.

## Παραπομπές


Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Γουότφορντ ΦΚ
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Ίντερ
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2018
Ντέλε Άλι

Ο **Μπαμιντέλε Ζερμαίν Άλι** (*Bamidele Jermaine Alli*, 11 Απριλίου 1996) είναι Άγγλος ποδοσφαιριστής ο οποίος αγωνίζεται ως μέσος.

Γεννήθηκε και μεγάλωσε στο Μίλτον Κέινς και έπαιζε στα τμήματα υποδομής της Μίλτον Κέινς Ντονς και έπαιξε για πρώτη φορά στην επαγγελματική ομάδα τη σαιζόν 2012-13. Τα επόμενα δυόμιση χρόνια είχε 88 επίσημες εμφανίσεις, σκοράροντας 24 γκολ. Πήρε μεταγραφή για την Τότεναμ τον Φεβρουάριο του 2015 για 5 εκατομμύρια ευρώ, και δόθηκε δανεικός στη Ντονς για το υπόλοιπο της σαιζόν. Τις δύο πρώτες του σαιζόν με τη Τότεναμ, ο Άλι ψηφίστηκε ως ο καλύτερος νέος παίκτης και εντάχθηκε στην ομάδα της χρονιάς για τη Πρέμιερ Λιγκ. Θεωρείται ένας από τους καλύτερους μέσους της γενιάς και θεωρείται ότι έχει την υψηλότερη αξίας μεταγραφής για μέσο στον κόσμο. 

Ο Άλι έπαιξε για τις μικρές ομάδες της Αγγλίας πριν πραγματοποιήσει το ντεμπούτο του με την εθνική αντρών της Αγγλίας το 2015. Επιλέχθηκε στην ομάδα που συμμετείχε στο Euro 2016 και στην ομάδα του Μουντιάλ 2018, φτάνοντας στα ημιτελικά στη δεύτερη διοργάνωση.

## Παραπομπές


Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Μίλτον Κέινς Ντoνς ΦΚ
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Έβερτον
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Κάλτσιο Κόμο
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στην Ιταλία
Γκάρεθ Σάουθγκεϊτ

Ο **Γκάρεθ Σάουθγκεϊτ** ΑΒΑ (3 Σεπτεμβρίου 1970) είναι Βρετανός προπονητής ποδοσφαίρου και πρώην ποδοσφαιριστής, ο οποίος αγωνιζόταν ως αμυντικός ή ως μέσος. Διετέλεσε προπονητής της εθνικής ομάδας της Αγγλίας από το 2016 εώς το 2024.

Ο Σάουθγκέιτ ξεκίνησε την καριέρα του ως ποδοσφαιριστής επαγγελματικά με την Κρύσταλ Πάλας το 1988 και ήταν αρχηγός της όταν κέρδισε την Φούτμπολ Λιγκ το 1993–94. Το 1995 πήρε μεταγραφή με την Άστον Βίλα, στην οποία έπαιζε μέχρι το 2001, οπότε και μετακινήθηκε στη Μίντλεσμπρο. Ως ποδοσφαιριστής έχει κερδίσει το Λιγκ Καπ τόσο με την Άστον Βίλα (1995–96) όσο και την Μίντλεσμπρο (2003–04), ενώ επίσης έπαιξε στον τελικό του κυπέλλου Αγγλίας του 2000 με την Βίλα και στον τελικό του κυπέλλου ΟΥΕΦΑ του 2006 με τη Μίντλεσπρο. Σε επίπεδο εθνικής ομάδας, ο Σάουθγκεϊτ έχει πραγματοποιήσει 57 εμφανίσεις με το εθνόσημο από το 1995 μέχρι το 2004 και συμμετείχε στο Μουντιάλ 1998 και στα Euro 1996 και Euro 2000. Ολοκλήρωσε την καριέρα του ως παίκτης τον Μάιο του 2006 σε ηλικία 35 ετών, με περισσότερες από 500 εμφανίσεις πρωταθλήματος.

O Σάουθγκεϊτ έγινε προπονητής της Μίντλεσμπρο από τον Ιούνιο του 2006 μέχρι τον Οκτώβριο του 2009. Ήταν επίσης προπονητής της εθνικής ομάδας Κ21 της Αγγλίας από το 2013 μέχρι το 2016, οπότε και ορίστηκε προπονητής της Εθνικής αντρών, μετά την παραίτηση του Σαμ Άλαρνταϊς λόγω σκανδάλου διαφθοράς. Στην πρώτη του διοργάνωση ως προπονητής της εθνικής αντρών, στο Μουντιάλ 2018, ο Σάουθγκέιτ έγινε μόλις ο τρίτος προπονητής (μετά τους Αλφ Ράμσεϊ και Μπόμπι Ρόμπσον) που έφτασε στα ημιτελικά με την εθνική Αγγλίας. Στο Ευρωπαϊκό Πρωτάθλημα του 2020 το οποίο λόγω της πανδημίας του κορωνοϊού διεξήχθη το 2021, ο Σάουθγκεϊτ οδήγησε την εθνική Αγγλίας στον τελικό, στο Στάδιο Γουέμπλεϊ, όπου η ομάδα έχασε από την Ιταλία στην διαδικασία των πέναλτυ. Στο Μουντιάλ 2022 έφτασε στα προημητελικά με την εθνική Αγγλίας. Στο Ευρωπαϊκό Πρωτάθλημα του 2024, ο Σάουθγκεϊτ οδήγησε την εθνική Αγγλίας ξανά στον τελικό, στο Ολυμπιακό Στάδιο του Βερολίνου, όπου η ομάδα έχασε από την Ισπανία.

Το 2018 και το 2021 έλαβε το βραβείο καλύτερου προπονητή της χρονιάς από το BBC.

To 2019 τιμήθηκε με το βραβείο του Αξιωματικού του Τάγματος της Βρετανικής Αυτοκρατορίας.

## Παραπομπές


Κατηγορία:Άγγλοι ποδοσφαιριστές
Κατηγορία:Άγγλοι προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Μίντλεσμπρο Φ.Κ.
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Προπονητές ποδοσφαίρου Εθνικής Αγγλίας
Κατηγορία:Προπονητές ποδοσφαίρου Μίντλεσμπρο Φ.Κ.
Κατηγορία:Προπονητές ποδοσφαίρου Παγκοσμίου Κυπέλλου 2018
Κατηγορία:Αξιωματικοί του Τάγματος της Βρετανικής Αυτοκρατορίας
Κατηγορία:Προπονητές Παγκοσμίου Κυπέλλου Ποδοσφαίρου 2022
Κατηγορία:Προπονητές Ευρωπαϊκού Πρωταθλήματος Ποδοσφαίρου 2024
Κάιλ Γουόκερ

Ο **Κάιλ Γουόκερ** (αγγλικά: *Kyle Walker*, 28 Μαΐου 1990) είναι Βρετανός ποδοσφαιριστής ο οποίος αγωνίζεται ως δεξιός αμυντικός στην Μπέρνλι.

Ο Κάιλ Γουόκερ ξεκίνησε την καριέρα από τη Σέφιλντ Γιουνάιτεντ και το Νοέμβριο του 2008 δόθηκε δανεικός στη Νορθάμπτον Τάουν μέχρι το τέλος της χρονιάς. Τον Ιούλιο του 2009 αγοράστηκε μαζί με τον συμπαίκτη του αμυντικό Κάιλ Νότον για 9 εκατομμύρια από την Τότεναμ, αλλά δόθηκε πίσω δανεικός στην Σέφιλντ για ένα χρόνο, όπως όριζε η συμφωνία, και τις επόμενες χρονιές δόθηκε δανεικός στη Κουίνς Παρκ Ρέιντζερς και την Άστον Βίλα. Το 2012 ανακηρύχθηκε νέος παίκτης της χρονιάς. Το 2017 αγοράστηκε από τη Μάντσεστερ Σίτι για 50 εκατομμύρια λίρες. Αγωνίστηκε ως δανεικός στη Μίλαν στο δεύτερο μισό της σεζόν 2024–25, προτού μετακινηθεί στη Μπέρνλι με μόνιμη μεταγραφή τον Ιούλιο του 2025.

Η πρώτη του συμμετοχή με το εθνόσημο ήρθε το 2012, μετά την πολύ καλή χρονιά που είχε στην Πρέμιερ Λιγκ. Ήταν μέλος της ομάδας που εκπροσώπησε την Αγγλία στο Euro 2016, Euro 2020 και Euro 2024, καθώς και στο Μουντιάλ 2018, όπου η εθνική Αγγλίας έφτασε στα ημιτελικά και Μουντιάλ 2022. Ήταν μέλος της ομάδας της Αγγλίας η οποία έφτασε μέχρι τον τελικό στο Euro 2020, και ο ίδιος ήταν μέλος της ομάδας του τουρνουά. Έχει 96 συμμετοχές και 1 γκολ με την εθνική αντρών.

## Παραπομπές

## Εξωτερικοί σύνδεσμοι
*

Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Σέφιλντ Γιουνάιτεντ
Κατηγορία:Ποδοσφαιριστές Νορθάμπτον Τάουν
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Κουίνς Παρκ Ρέιντζερς
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Μπέρνλι ΦΚ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Παίκτες νικητές ΟΥΕΦΑ Τσάμπιονς Λιγκ
Πρωτάθλημα Καλαθοσφαίρισης Α' Κατηγορίας Ανδρών Κύπρου 2016-2017

Η **Α΄ κατηγορία καλαθοσφαίρισης ανδρών Κύπρου 2016–17** αποτελεί την 63η διοργάνωση από την ίδρυση της Α' Κατηγορίας Κύπρου, ενώ απότελεί την 50η υπό την αιγίδα της Κυπριακής Ομοσπονδίας Καλαθόσφαιρας. Πρωταθλητής ήταν ο Κεραυνός Στροβόλου για 6η φορά στην ιστορία του.

## Σύστημα διεξαγωγής
Στο πρωτάθλημα συμμετέχουν 6 ομάδες οι οποίες αναμετρώνται τέσσερις φορές μεταξύ τους στην κανονική περίοδο. Οι πρώτες τέσσερις συμμετέχουν στα πλέι-οφ. Η τελευταία ομάδα στο τέλος της κανονικής περιόδου διαβαθμίζεται στη Β1 κατηγορία. Τη θέση στο νέο πρωτάθλημα παίρνει η πρωταθλήτρια της Β1 κατηγορίας. Η πρωταθλήτρια ομάδα συμμετέχει στη διοργάνωση Basketball Champions League και η κυπελλούχος ομάδα στο FIBA Europe Cup. Και οι δύο διοργανώσεις ανήκουν στην FIBA.

## Συμμετέχουσες Ομάδες
Οι ακόλουθες 6 ομάδες (με αλφαβητική σειρά) αγωνίστηκαν στην Α' Κατηγορία Καλαθοσφαίρισης Ανδρών Κύπρου κατά τη διάρκεια της περιόδου 2016-17:

* Πετρολίνα ΑΕΚ
* ΑΠΟΕΛ
* Απόλλων Λεμεσού
* Ένωσις Θυέλλης Αναγεννήσεως Έγκωμης (ΕΘΑ Έγκωμης)
*Ένωσις Νέων Παραλιμνίου (ΕΝΠ)
* Κεραυνός Στροβόλου

## Α' Φάση

## Β' Φάση

## Play Off

### Ημιτελική Φάση
Κεραυνός Στροβόλου - Ένωσις Νέων Παραλιμνίου ( 3 - 0 )

Πετρολίνα ΑΕΚ - ΑΠΟΕΛ ( 3 - 1 )

### Τελική Φάση
Κεραυνός Στροβόλου - Πετρολίνα ΑΕΚ ( 3 - 1 )



2016 2017
Πρωταθλημα Κυπρου Α Ανδρων 2016 2017
Πρωταθλημα Κυπρου Α Ανδρων 2016 2017
Κομίνο

Το **Κομίνο** (μαλτέζικα: *Kemmuna*), γνωστό παλαιότερα ως **Ηφαιστεία** ή **Εφαιστεία**,  είναι ένα μικρό νησί του Μαλτέζικου Αρχιπελάγους, μεταξύ των νησιών Μάλτας και Γκόζο. Το νησί έχει έκταση μόλις 3,5 χλμ2 και βρέχεται εξ ολοκλήρου από τη Μεσόγειο Θάλασσα. Το νησί που πήρε το σύγχρονο όνομά του από το κύμινο που κάποτε ευδοκιμούσε στη χώρα, είναι η πιο αραιοκατοικημένη περιοχή στη Δημοκρατία της Μάλτας. Έχει μόλις 3 κατοίκους ως μόνιμο πληθυσμό, έπειτα από το θάνατο του τέταρτου κατοίκου το 2017. Διοικητικά, ανήκει στο Δήμο Γκατζνσιελέμ, του νοτιοανατολικού Γκόζο. Ένας ιερέας και ένας αστυνομικός μεταβαίνουν όποτε παραστεί ανάγκη από το κοντινό Γκόζο. Το νησί αποτελεί καταφύγιο πτηνών και προστατευόμενο φυσικό καταφύγιο.

## Ιστορία
Το Κομίνο είναι γνωστό ότι κατοικείται από την εποχή των ρωμαϊκών χρόνων, ωστόσο το ελληνικό του όνομα «Ηφαιστεία» υποδηλώνει κάποιου είδους σχέση με τους αρχαίους Έλληνες. Για μεγάλα χρονικά διαστήματα στην ιστορία του ήταν αραιοκατοικημένο ή ακόμα και πλήρως ακατοίκητο. Η βραχώδης ακτογραμμή του, στην οποία βρίσκονται σχηματισμένες βαθιές σπηλιές, το κατέστησε δημοφιλές «άντρο» πειρατών και επιδρομέων κατά το Μεσαίωνα. Οι σπηλιές και οι όρμοι του Κομίνο χρησιμοποιήθηκαν πολλές φορές ως ορμητήρια για επιδρομές σε πλοία που πραγματοποιούσαν τη διαδρομή μεταξύ Μάλτας και Γκόζο. Στα τέλη του 13ου αιώνα, το Κομίνο ήταν ο τόπος κατοικίας του εξόριστου Ισπανού φιλοσόφου Αβραάμ Αμπουλάφια (1240-1291), ο οποίος υποστήριζε ότι ήταν πορφήτης. Στο Κομίνο ο Αμπουλάφια συνέθεσε το έργο του «Το Βιβλίο του Οιωνού» (*Sefer του ha-Ot*) και το «Λέξεις της Ομορφιάς» (*Imre Shefer*).

Οι Ιππότες του Τάγματος του Αγίου Ιωάννη της Μάλτας χρησιμοποίησαν το νησί ως μέρος κυνηγιού και αναψυχής. Οι Ιππότες ήταν έδειξαν έντονο ενδιαφέρον για το τοπικό κυνήγι, το οποίο αποτελούνταν από αγριόγουρουνα και λαγούς. Αν κάποιος προέβαινε σε λαθροθηρία στο Κομίνο, καταδικαζόταν σε ποινή τριών ετών ως σκλάβος σε μαγειρεία. Το 16ο και τον 17ο αιώνα, το Κομίνο χρησιμοποιήθηκε ως τόπος φυλάκισης ή εξορίας για περιπλανώμενους ιππότες. Οι ιππότες που καταδικάζονταν για δευτερεύουσες εγκληματικές ενέργειες τιμωρούνταν μερικές φορές με την τοποθέτησή τους στο μοναχικό και επικίνδυνο Πύργο της Αγίας Μαρίας.

Κατά τη διάρκεια της γαλλικής κατοχής της Μάλτας, το Κομίνο χρησίμευσε ως τόπος καραντίνας και τα υπάρχοντα κτίρια χρησίμευσαν ως νοσοκομείο. Το νησί χρησιμοποιήθηκε και ως χώρος κράτησης ατόμων που εκκρεμούσε η δίκη τους.

Στις 6 Μαρτίου 1889 το βρετανικό θωρηκτό HMS Sultan προσάραξε σε αχαρτογράφητη ξέρα στο Στενό του Κομίνο, με αποτέλεσμα να βυθιστεί λίγες μέρες αργότερα στις 14 Μαρτίου. Το πλοίο ανασύρθηκε από μια ιταλική εταιρεία τον Αύγουστο του 1889 και μεταφέρθηκε στη Μάλτα για επισκευή.

## Συλλογή εικόνων

Malta - Ghajnsielem - Comino - Quarantine station (St. Mary's Tower) 01 ies.jpg|Κτίριο που χρησιμοποιήθηκε ως νοσοκομείο και τόπος καραντίνας
Kapelle auf Comino.jpg|Το παρεκκλήσι του νησιού
Cominotower.jpg|Ο Πύργος της Αγίας Μαρίας
Santa Marija Battery 2016 2.JPG|Παλιά κανόνια του Πύργου της Αγίας Μαρίας


## Παραπομπές


## Εξωτερικοί σύνδεσμοι
* 

Κατηγορία:Νησιά της Μάλτας
Τζόρνταν Πίκφορντ

Ο **Τζόρνταν Λι Πίκφορντ** (αγγλικά:*Jordan Lee Pickford*, 7 Μαρτίου 1994) είναι Άγγλος ποδοσφαιριστής ο οποίος αγωνίζεται ως τερματοφύλακας για την Έβερτον και εθνική ομάδα της Αγγλίας.

Ο Πίκφορντ μεγάλωσε στις ακαδημίες της Σάντερλαντ, η οποία και ήταν η πρώτη ομάδα στην οποία έπαιξε επαγγελματικά, ενώ είχε δοθεί δανεικός στις Ντάρλινγκτον, Άλφρετον Τάουν, Μπέρτον Άλμπιον, Κάρλαϊλ Γιουνάιτεντ, Μπράντφορντ Σίτι και Πρέστον Νορθ Εντ. Πήρε μεταγραφεί για την Έβερτον τον Ιούνιο του 2017 για 25 εκατομμύρια λίρες, το μεγαλύτερο ποσό που δόθηκε για Άγγλο τερματοφύλακα.

Ο Πίκφορντ έχει αγωνιστεί με τις νεανικές εθνικές ομάδες της Αγγλίας και κλήθηκε για πρώτη φορά στην εθνική αντρών για τα προκριματικά του Μουντιάλ 2018, τον Οκτώβριο του 2016. Πραγματοποίησε την πρώτη του εμφάνιση τον Νοέμβριο του 2017, σε ένα φιλικό ενάντια στη Γερμανία. Επιλέχθηκε ως βασικός τερματοφύλακας της Εθνικής Αγγλίας για το Μουντιάλ 2018, με την ομάδα να φτάνει μέχρι τα ημιτελικά, για πρώτη φορά μετά το 1990.

## Παραπομπές

## Εξωτερικοί σύνδεσμοι
*

Κατηγορία:Άγγλοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Μπάρτον Άλμπιον
Κατηγορία:Ποδοσφαιριστές Κάρλαϊλ Γιουνάιτεντ
Κατηγορία:Μπράντφορντ Σίτι
Κατηγορία:Ποδοσφαιριστές Πρέστον Νορθ Εντ
Κατηγορία:Ποδοσφαιριστές Έβερτον
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Ντάνι Ρόουζ

Ο **Ντάνιελ Λι Ρόουζ** (*Daniel Lee Rose*, 2 Ιουλίου 1990) είναι Άγγλος πρώην ποδοσφαιριστής ο οποίος αγωνίζονταν ως αριστερός αμυντικός και μέσος για την εθνική ομάδα της Αγγλίας.

Ο Ρόουζ ξεκίνησε την επαγγελματική του καριέρα με τη Λιντς Γιουνάιτεντ το 2006, έχοντας περάσει από τις ακαδημίες της ομάδας, αλλά έφυγε για μετακινήθηκε στην τωρινή του ομάδα Τότεναμ τον Ιούλιο του 2007, χωρίς να έχει αγωνιστεί με τη Λιντς. Καθώς δεν αγωνίστηκε βασικός, δόθηκε δανεικός στη Γουότφορντ τον Μάρτιο του 2009 και την επόμενη χρονιά δόθηκε δανεικός στην Πίτερμπορο Γιουνάιτεντ. Μετά από έξι εμφανίσεις με την Πίτερμπορο, επέστρεψε στην Τότεναμ, αλλά καθώς πάλι δεν κατάφερε να γίνει βασικός, και δόθηκε δανεικός στη Μπρίστολ Σίτι, όπου πραγματοποίησε 17 εμφανίσεις. Αν και την επόμενη χρονιά είχε 20 συμμετοχές σε όλες τις διοργανώσεις με την Τότεναμ, το 2012 δόθηκε δανεικός στη Σάντερλαντ. Τον Ιανουάριο του 2020 δόθηκε δανεικός για έξι μήνες στη Νίουκαστλ.

Ο Ρόουζ έχει παίξει στις εθνικές ομάδες Κ-17, Κ-19 και Κ-21 της Αγγλίας. Η πρώτη του συμμετοχή στην εθνική αντρών ήταν το 2016 και από τότε έχει αγωνιστεί 29 φορές με το εθνόσημο. Ήταν μέλος της αποστολής της εθνικής Αγγλίας στο Μουντιάλ 2018.

## Παραπομπές


Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Λιντς Γιουνάιτεντ
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Γουότφορντ ΦΚ
Κατηγορία:Ποδοσφαιριστές Πίτερμπορο Γιουνάιτεντ
Κατηγορία:Ποδοσφαιριστές Μπρίστολ Ρόβερς
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές στους Θερινούς Ολυμπιακούς Αγώνες 2012
Έρικ Ντάιερ

Ο **Έρικ Ντάιερ** (*Eric Dier*, 15 Ιανουάριος 1994) είναι Άγγλος ποδοσφαιριστής ο οποίος αγωνίζεται ως αμυντικός παίκτης με την Μονακό και την Εθνική Αγγλίας. Είναι ένας ευέλικτος αμυντικός, και μπορεί να παίξει ως αμυντικός μέσος, κεντρικός και δεξιός αμυντικός.

Ο Ντάιερ μεγάλωσε στην Πορτογαλία και πέρασε από τις ακαδημίες της Σπόρτινγκ πριν δοθεί και παίξει πρώτη φορά επαγγελματικά ως δανεικός στη Έβερτον. Το 2014 μεταγράφηκε στην Τότεναμ με πενταετές συμβόλαιο για 4 εκατομμύρια λίρες. Έκτοτε έχει πραγματοποιήσει πάνω από 200 εμφανίσεις με τη Τότεναμ, συμπεριλαμβανομένων των τελικού του κυπέλλου Αγγλίας το 2015 και τον τελικό του Τσάμπιονς Λιγκ το 2019.

Στις 11 Ιανουαρίου 2024 η Μπάγερν Μονάχου ανακοίνωσε τον δανεισμό του Ντάιερ από την Τότεναμ. Τον Μάρτιο του ίδιου έτους η Μπάγερν την απόκτηση του Ντάιερ για ένα έτος. Τον Μάιο του επόμενου έτους πανηγύρισε τον πρώτο τίτλο της καριέρας του, κερδίζοντας το πρωτάθλημα Γερμανίας. Στις 14 Μαΐου 2025 η Μονακό ανακοίνωσε την απόκτηση του Ντάιερ για τρία χρόνια με ελεύθερη μεταγραφή.

Παρά το γεγονός ότι έδειξε ενδιαφέρον η Πορτογαλία, ο Ντάιερ τελικά αποφάσισε να εκπροσωπήσει την Αγγλία σε επίπεδο εθνικών. Πραγματοποίησε την πρώτη του εμφάνιση με την εθνική αντρών το 2015 και επιλέχθηκε στην ομάδα της Αγγλίας για το Euro 2016 το Μουντιάλ 2018 και 2022.

## Παραπομπές


Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Έβερτον
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Κατηγορία:Άγγλοι ποδοσφαιριστές στο εξωτερικό
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπάγερν Μονάχου
Τζον Στόουνς

Ο **Τζον Στόουνς** (28 Μαΐου 1994) είναι Άγγλος ποδοσφαιριστής ο οποίος αγωνίζεται ως αμυντικός στη Μάντσεστερ Σίτι και την εθνική ομάδα της Αγγλίας. Παίζει κυρίως στο κέντρο της άμυνας, όσο και στη δεξιά πτέρυγα.

Ο Στόουνς ξεκίνησε την καριέρα του στη Μπάρνσλεϊ και έκανε το επαγγελματικό του ντεμπούτο στην Τσάμπιονσιπ τον Μάρτιο του 2012. Πήρε μεταγραφή για την Έβερτον τον Ιανουάριο του 2013 για περίπου 3 εκατομμύρια λίρες και σε τέσσερις σεζόν είχε 95 συμμετοχές. Τον Αύγουστο του 2016 πήρε μεταγραφή για την Μάντσεστερ Σίτι για 47,5 εκατομμύρια λίρες. Με τη Σίτι έχει κατακτήσει έξι φορές την Πρέμιερ Λιγκ, δύο το Κύπελλο Αγγλίας, δύο τοΛιγκ Καπ και μία το Τσάμπιονς Λιγκ.

Ο Στόουνς πραγματοποίησε το ντεμπούτο του με την εθνική αντρών της Αγγλίας τον Μάιο του 2014, ενώ πιο πριν ήταν μέλος των εθνικών ομάδων Κ-19, Κ-20 και Κ-21. Επιλέχθηκε να εκπροσωπήσει την Αγγλία στο Euro 2016, Euro 2020 και Euro 2024, καθώς και στο Μουντιάλ 2018, όπου σκόραρε δύο γκολ στη νίκη 6–1 επί του Παναμά στους ομίλους και Μουντιάλ 2022. Έχει συνολικά 79 συμμετοχές και 3 γκολ με το εθνόσημο.

## Παραπομπές

## Εξωτερικοί σύνδεσμοι
*

Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Μπάρνσλεϊ ΦΚ
Κατηγορία:Ποδοσφαιριστές Έβερτον
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Χάρι Μαγκουάιρ

Ο **Χάρι Μαγκουάιρ** (*Harry Maguire*, 5 Μαρτίου 1993) είναι Άγγλος ποδοσφαιριστής ο οποίος αγωνίζεται ως κεντρικός αμυντικός στην Μάντσεστερ Γιουνάιτεντ και στην εθνική ομάδα της Αγγλίας.

## Καριέρα
Γεννημένος 5 Μαρτίου 1993 στο Σέφιλντ πέρασε από τις ακαδημίες της Σέφιλντ Γιουνάιτεντ προτού πραγματοποιήσει το ντεμπούτο του το 2011. Πραγματοποίησε συνολικά 166 εμφανίσεις με τις Λεπίδες και ήταν ο παίκτης της χρονιάς της ομάδας για τρία συνεχόμενα χρόνια, καθώς και η ένωση αθλητικογράφων τον τοποθέτησε ισάριθμες φορές στην ομάδα της χρονιάς της Φούτμπολ Λιγκ Ουάν. Το 2014 πήρε μεταγραφή για τη Χαλ Σίτι για 2,5 εκατομμύρια ευρώ και δόθηκε δανεικός στη Γουίγκαν το 2015. Το 2017 μετεγράφη στη Λέστερ Σίτι για 12 εκατομμύρια λίρες και δύο χρόνια αργότερα πήρε μεταγραφή για τη Μάντσεστερ Γιουνάιτεντ της οποίας το ύψος εκτιμήθηκε σε 80 εκατομμύρια λίρες, το υψηλότερο ποσό παγκοσμίως για αμυντικό. Ήταν μέλος της ομάδας της χρονιάς του Γιουρόπα Λιγκ για τη σαιζόν 2020-21.

## Εθνική Αγγλίας
Ο Μαγκουάιρ πραγματοποίησε το ντεμπούτο του με την εθνική ανδρών τον Οκτώβριο του 2017 και επιλέχθηκε στην αποστολή της Αγγλίας για το Μουντιάλ 2018, όπου και σκόραρε το πρώτο του διεθνές γκολ, στα προημιτελικά στη νίκη με 2-0 ενάντια στη Σουηδία. Έφτασε επίσης και στον τελικό του Γιουρο 2020, σκοράροντας ξανά στα προημιτελικά. Ο ίδιος ήταν μέλος της ομάδας του τουρνουά.

## Νομικές περιπέτειες στην Ελλάδα
Στις 21 Αυγούστου 2020, σύμφωνα με αναφορές, ο Μαγκουάιρ συνελήφθη στη Μύκονο μετά από ένα καυγά. Η Μάντσεστερ Γιουνάιτεντ σε δήλωση της ανέφερε ότι ο Μαγκουάιρ "συνεργαζόταν πλήρως με τις ελληνικές αρχές." Ο Μαγκουάιρ εμφανίστηκε στο δικαστήριο της Σύρου την επόμενη μέρα, αφού πέρασε δύο μέρες στο κρατητήριο για τον καυγά. Αφέθηκε ελεύθερος δύο μέρες μετά και η δίκη του αναβλήθηκε για τις 25 Αυγούστου.

Στις 25 Αυγούστου κρίθηκε ένοχος για επίθεση, αντίσταση κατά των Αρχών και απόπειρα δωροδοκίας από δικαστήριο στη Σύρο. Ο Μαγκουάιρ ήταν απών από τη δίκη. Την ίδια ημέρα καταδικάστηκε ερήμην 21 μήνες και 10 ημέρες με αναστολή. Ωστόσο, είναι ποινή με αναστολή και τα εγκλήματα για τα οποία κατηγορείται θεωρήθηκαν πλημμελήματα.

## Παραπομπές


Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Σέφιλντ Γιουνάιτεντ
Κατηγορία:Ποδοσφαιριστές Χαλ Σίτι
Κατηγορία:Ποδοσφαιριστές Γουίγκαν Αθλέτικ
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Θεοδοσία Κουτούφαρη

Η **Θεοδοσία Κουτούφαρη** (Άγιος Δημήτριος Ραχών Ικαρίας, ; -  Άγιος Δημήτριος Ραχών Ικαρίας, ;), ήταν θρυλική μορφή της αντίστασης των Ικαρίων κατά των Οθωμανών που προανήγγειλε την Ικαριακή Επανάσταση της 17ης Ιουλίου 1912 και την ίδρυση του ικαριακού κράτους.

## Ιστορία

Κατά την αφήγηση που διασώζει ο Γ. Σούρτης:

Λόγω του περιστατικού οι οθωμανικές αρχές, που είχαν ήδη απαγορεύσει την κυκλοφορία κατά την νύχτα, αύξησαν τα περιοριστικά μέτρα:

## Παραπομπές


## Εξωτερικοί σύνδεσμοι
*

Κατηγορία:Νεότερη ιστορία της Ελλάδας
Κατηγορία:Γυναίκες στην Ελλάδα
Κατηγορία:Έλληνες αντιστασιακοί
Κατηγορία:Οικογένεια Κουτούφαρη
Κατηγορία:Ικαρία
Κατηγορία:Ικαριακή Επανάσταση
Κατηγορία:Ελευθέρα Πολιτεία Ικαρίας
Σύστημα Χιλλ

**Σύστημα Χιλλ** ονομάζεται σύστημα γραφής χημικών τύπων όπου τα χημικά στοιχεία τοποθετούνται σε μια ειδική σειρά. Σε αυτό το σύστημα, τα άτομα άνθρακα (αν περιέχονται σε μια χημική ένωση) συνήθως τοποθετούνται πρώτα. Αν υπάρχουν άτομα υδρογόνου, τοποθετούνται αμέσως μετά, και τέλος όλα τα υπόλοιπα χημικά στοιχεία τοποθετούνται κατά αλφαβητική σειρά. Αν η χημική ένωση δεν περιέχει άνθρακα, όλα τα χημικά στοιχεία, συμπεριλαμβανομένου του υδρογόνου, τοποθετούνται κατά αλφαβητική σειρά. Υπάρχουν, ωστόσο, αρκετές σημαντικές εξαιρέσεις στους κανονικούς κανόνες. Στις ιονικές ενώσεις, το θετικό ιόν σχεδόν πάντα τοποθετείται πρώτο και το αρνητικό δεύτερο. Σε οξείδια, το οξυγόνο τοποθετείται συνήθως τελευταίο.

Τα ακόλουθα παραδείγματα χημικών τύπων έχουν γραφτεί και ταξινομηθεί  με σύστημα Χιλλ: 

* BrI
* CCl4
* CH3I
* C2H5Br
* H2O4S

Κατηγορία:Χημική ονοματολογία
Ιωάννης, τιτουλάριος κύριος του Αρσούφ

Ο **Ιωάννης**, γαλλ. Jean d'Ibelin (απεβ. 1309) από τον Οίκο του Ιμπελέν ήταν τιτουλάριος κύριος του Αρσούφ.  

## Βιογραφία
Ήταν ο μόνος γιος του Μπαλιάν κυρίου του Αρσούφ (Σώζουσας) και της 2ης συζύγου του Λοσί ντε Σενεσύ. Η οικογένειά του ήταν εξέχουσα στα Σταυροφορικά κράτη της Ανατολής.

Ο πατέρας του έγινε κοντόσταυλος της Ιερουσαλήμ. Ο Μπαλιάν υποστήριζε τον Ούγο Γ΄ της Κύπρου ως βασιλιά της Ιερουσαλήμ· από το βασίλειο είχε απομείνει μόνο η Άκρα. Ο Ούγος Γ΄ τον όρισε βάιλο (de facto αντιβασιλιά) της Ιερουσαλήμ, αλλά για να αποφύγει τον εμφύλιο ο Μπαλιάν αναγκάστηκε να δεχθεί στην Άκρα τον βάιλο που έστειλε ο Κάρολος Α΄ της Νάπολης, διεκδικητής της Ιερουσαλήμ. Ο Μπαλιάν είχε νυμφευτεί ως 1η σύζυγο την Πλαιζάνς της Αντιόχειας, αλλά δεν έκανε παιδιά και τη χώρισε. Με τη 2η έκανε τέσσερα: αδέλφια του Ιωάννη ήταν η Ιωάννα, η Νικόλ και η Ερμελίνε. 

Τον Ιωάννη διαδέχθηκε ο μόνος (επιζών) γιος του Μπαλιάν ως τιτουλάριος κύριος του Αρσούφ.

## Οικογένεια
Νυμφεύτηκε μετά το 1300 τη 2η εξαδέλφη του Ισαβέλλα του Ιμπελέν, κόρη του Μπαλιάν σενεσάλη της Κύπρου και είχε τέκνα:
* Γκυ.
* Μπαλιάν απεβ. 1336, τιτουλάριος κύριος του Αρσούφ. Νυμφεύτηκε τη Μαργαρίτα των Ιμπελέν, κόρη του Ούγου του Ιμπελέν (γιου του Βαλδουίνου σενεσάλη της Κύπρου) και της Μωρίς Λε Τορ.
** Φίλιππος απεβ. π.1375, σενεσάλης της Κύπρου, ο φονέας του Πέτρου Α΄ της Κύπρου. Νυμφεύτηκε την Εσίβα του Νταμπιέρ και μετά την Αλίκη, κόρη του Φερδινάνδου της Μαγιόρκας υποκόμη του Ωμελά (Οίκος της Βαρκελώνης)
** Γκυ απεβ. 1367, επίσκοπος της Λιμασόλ.
** Θωμάς απεβ. μετά το 1361, σενεσάλης της Κύπρου.
** Ιωάννης, ιερέας.
** Μαρία απεβ. μετά το 1357, παντρεύτηκε πρώτα τον Ούγο του Νταμπιέρ-συρ-Σαλόν και μετά τον Ιωάννη του Ιμπελέν (απεβ. μετά το 1357).
** Σιμόνη απεβ. μετά το 1350, νυμφεύτηκε πρώτα τον Μπωντουέν/Βαλδουίνο ντε Νόρε και μετά τον Ιωάννη Μπαμπίν.
** Μαργαρίτα, παντρεύτηκε τον Μπαλιάν του Ιμπελέν (γιο του Γκυ, γιου του Ούγου, γιου του Γκυ, γιου του Φιλίππου).
* Μαργαρίτα, παντρεύτηκε τον Μπαλιάν του Ιμπελέν (γιο του Φιλίππου).
* Λουκία, παντρεύτηκε πρώτα τον Μπωντουέν του Μιλμάρ και μετά τον Ραϋμόν ντυ Φουρ.
* Αλίκη.

## Αναφορές σε πηγές


## Πηγές
* Marshall, Christopher. Warfare in the Latin East, 1192–1291. Cambridge University Press, 1992.

Κατηγορία:Οίκος του Ιμπελέν
Πρωτάθλημα Basket League Κύπρου Ανδρών 2017-2018

Η **Α΄ κατηγορία καλαθοσφαίρισης ανδρών Κύπρου 2017–18** αποτελεί την 64η διοργάνωση από την ίδρυση της Α' Κατηγορίας Κύπρου, ενώ απότελεί την 51η υπό την αιγίδα της Κυπριακής Ομοσπονδίας Καλαθόσφαιρας. Πρωταθλήτρια ήταν η Πετρολίνα ΑΕΚ για 4η φορά στην ιστορία της.

## Σύστημα διεξαγωγής
Στο πρωτάθλημα συμμετέχουν 7 ομάδες οι οποίες αναμετρώνται τρεις φορές μεταξύ τους στην κανονική περίοδο. Οι πρώτες τέσσερις συμμετέχουν στα πλέι-οφ. Η τελευταία ομάδα στο τέλος της κανονικής περιόδου διαβαθμίζεται στη Β1 κατηγορία. Τη θέση στο νέο πρωτάθλημα παίρνει η πρωταθλήτρια της Β1 κατηγορίας. Η πρωταθλήτρια ομάδα συμμετέχει στη διοργάνωση Basketball Champions League και η κυπελλούχος ομάδα στο FIBA Europe Cup. Και οι δύο διοργανώσεις ανήκουν στην FIBA.

## Συμμετέχουσες Ομάδες
Οι ακόλουθες 7 ομάδες (με αλφαβητική σειρά) αγωνίστηκαν στην Α' Κατηγορία Καλαθοσφαίρισης Ανδρών Κύπρου κατά τη διάρκεια της περιόδου 2017-18:

* Πετρολίνα ΑΕΚ
* ΑΠΟΕΛ
* Απόλλων Λεμεσού
* ΑΠΟΠ Πάφου
* Ένωσις Θυέλλης Αναγεννήσεως Έγκωμης (ΕΘΑ Έγκωμης)
*Ένωσις Νέων Παραλιμνίου (ΕΝΠ)
* Κεραυνός Στροβόλου

## Α' Φάση

## Β' Φάση

## Play Off

### Προμιτελική Φάση
ΑΠΟΕΛ - Απόλλων Λεμεσού ( 2 -1 )

Ένωσις Νέων Παραλιμνίου - ΕΘΑ Έγκωμης ( 2 - 0 )

### Ημιτελική Φάση
Πετρολίνα ΑΕΚ - Ένωσις Νέων Παραλιμνίου ( 3 - 0 )

Κεραυνός Στροβόλου - ΑΠΟΕΛ ( 3 - 1 )

### Τελική Φάση
Πετρολίνα ΑΕΚ - Κεραυνός Στροβόλου ( 3 - 0 )



2017 2018
Πρωταθλημα Κυπρου Α Ανδρων 2017 2018
Πρωταθλημα Κυπρου Α Ανδρων 2017 2018
Όσκαρ Σ. Χάιζερ

Ο **Όσκαρ Σ. Χάιζερ** (, 7 Φεβρουαρίου 1868 – 1 Αυγούστου 1956) ήταν Αμερικανός διπλωμάτης, ο οποίος υπηρέτησε από διάφορες θέσεις ως Γενικός Πρόξενος εντός της Οθωμανικής Αυτοκρατορίας. Ο Χάιζερ, ο οποίος διατελούσε Γενικός Πρόξενος στην Τραπεζούντα κατά τη διάρκεια του Α΄ Παγκοσμίου Πολέμου, υπήρξε μάρτυρας της Γενοκτονίας των Αρμενίων, ενώ, σε αρκετές περιπτώσεις, έθεσε σε κίνδυνο την ίδια την ζωή του, προκειμένου να σώσει από τον θάνατο Αρμένιους.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί διπλωμάτες
Κατηγορία:Αμερικανοί πρόξενοι
Κατηγορία:Μάρτυρες της Γενοκτονίας των Αρμενίων